JY LEES NOU Hingsvul haal R3 miljoen op veilling
Plaas hoop op beter melkproduksie met virtuele realiteit
I Want It All, ’n hingsvul, het die hoogste bod van R3 miljoen behaal op Cape Thoroughbred Sales se 2020-veiling van jaaroudvullens. Foto: Verskaf.
I Want It All, ’n hingsvul, het die hoogste bod van R3 miljoen behaal op Cape Thoroughbred Sales se veiling van jaaroudvullens gister in die Kaapstadse Internasionale Konvensiesentrum.
Dié vul is deur die Drakenstein-stoetery as agent op die veiling aangebied. Hy is aan mnr. Nicholas Jonsson verkoop. Jonsson is ook die eienaar van Do It Again wat verlede jaar die Vodacom Durban July gewen het. Verlede jaar het ’n merrievul van die Klawervlei-stoetery die hoogste bod van R4 miljoen behaal.
Die veiling is vanjaar vir die tiende keer aangebied. Daar het 27 stoeterye deelgeneem en sowat 230 vullens het onder die hamer gekom.
Dié naamlose merrievul van Klawervlei-stoetery is vir R300 000 verkoop. Foto: Michelle van der Spuy
Key Bluff, ’n hingsvul van Ridgemont Highlands-stoetery, is vir R575 000 verkoop. Foto: Michelle van der Spuy
Hierdie naamlose merrievul van die Klawervlei-stoetery is vir R300 000 verkoop. Foto: Michelle van der Spuy
Live My Life, ’n merrievul van die Avontuur Thoroughbred-stoetery, is die eerste vul wat ’n bod van R1 miljoen gehaal het. Sy is vir R1,1 miljoen verkoop. Foto: Michelle van der Spuy
The Dewsweeper, ’n hingsvul van die Drakenstein-stoetery, is vir R900 000 verkoop. Foto: Michelle van der Spuy
Love Is Blind, ’n merrievul van die Maine Chance Farms-stoetery, is vir R125 000 verkoop. Foto: Michelle van der Spuy
Call It Fate, ’n merrievul van die Avontuur Thoroughbred-stoetery, is vir R250 000 verkoop. Foto: Michelle van der Spuy
Ander vullens wat vir meer as R1 miljoen verkoop is, is Live My Life, ’n merrievul van Avontuur Thoroughbred-stoetery wat vir R1,1 miljoen verkoop is, All That Jazz, nog ’n merrievul van Avontuur Thoroughbred-stoetery wat vir R1,650 miljoen verkoop is, ’n naamlose hingsvul wat deur Ridgemont Highlands as agent aangebied is en vir R2,2 miljoen verkoop is, en nog ’n naamlose hingsvul wat deur die Klawervlei-stoetery as agent aangebied is en vir R2,2 miljoen verkoop is.
Meer oor: perde
Geen eenvoudige oplossing vir Afrika-perdesiekte
Van polocrosse-speler na perdteler
Dok Faffa bespreek die dodelike Afrika-perdesiekte